Številka: 0611 - 25/2021 - 14

Datum: 23. 6. 2021

Na podlagi tretjega odstavka 60. člena Zakona o izvrševanju proračunov Republike Slovenije za leti 2020 in 2021[[1]](#footnote-1) (v nadaljevanju: ZIPRS2021) izdaja Mihelca Gajšek, inšpektorica za sistem javnih uslužbencev, v postopku inšpekcijskega nadzora na Univerzi v Ljubljani, Fakulteti za gradbeništvo in geodezijo, Jamova cesta 2, Ljubljana, ki jo zastopa dekanja █, naslednji

**Z A P I S N I K**

**o inšpekcijskem nadzoru**

Inšpektorica za sistem javnih uslužbencev Mihelca Gajšek, inšpektorica višja svetnica (v nadaljevanju: inšpektorica), je na Univerzi v Ljubljani, Fakulteti za gradbeništvo in geodezijo opravila inšpekcijski nadzor na podlagi določb ZIPRS2021. Inšpekcijski nadzor je inšpektorica opravila 15. 6. 2021 v prostorih Inšpektorata za javni sektor, Tržaška 21, Ljubljana, na podlagi dokumentacije in pojasnil prejetih s strani Fakultete za gradbeništvo in geodezijo ter Ministrstva za javno upravo (podatki o poročanju v ISPAP).

Inšpektorica je sestavila Osnutek zapisnika o inšpekcijskem nadzoru, številka 0611-25/2021 - 11 z dne 16. 6. 2021 in ga dne 16. 6. 2021 posredovala Fakulteti za gradbeništvo in geodezijo v izjasnitev s predlogom, da v roku 5 dni posreduje morebitne pripombe k osnutku zapisnika. Fakulteti za gradbeništvo in geodezijo je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice. Fakulteta za gradbeništvo in geodezijo je dne 23. 6. 2021, v dopisu številka 052 - 1 /2021- 10 z dne 23. 6. 2021 poslanem po elektronski pošti, sporočila da nima pripomb na osnutek zapisnika.

# I. Razlog inšpekcijskega nadzora

Inšpektorat za javni sektor je v Načrtu dela za leto 2021 med sistemske nadzore nad kadrovskim načrtom za leti 2020 in 2021 vključil tudi sistemski inšpekcijski nadzor nad kadrovskim načrtom Fakultete za gradbeništvo in geodezijo, za leto 2020.

# II. Ugotovitve inšpektorice

Inšpektorica je v okviru svojih pristojnosti opravila nadzor nad kadrovskim načrtom Fakultete za gradbeništvo in geodezijo za leti 2020 in 2021, in sicer v delu, ki se nanaša na leto 2020.

Fakulteta za gradbeništvo in geodezijo je članica Univerze v Ljubljani[[2]](#footnote-2), ustanovitelj Univerze v Ljubljani pa je Republika Slovenija[[3]](#footnote-3).

Funkcijo dekanje od 22. 4. 2021 opravlja █, pred tem pa je bil, od 1. 10. 2017 do 22. 4. 2021, dekan █.[[4]](#footnote-4)

### 1. Pravna podlaga

ZIPRS2021 v 60. členu določa, da morajo posredni uporabniki proračuna države ob sprejetju programa dela in finančnega načrta sprejeti tudi kadrovski načrt kot prilogo finančnega načrta, ki mora biti usklajen s finančnim načrtom, in pripraviti kadrovske načrte tako, da se število zaposlenih prikaže po naslednjih virih financiranja:

1. državni proračun;
2. proračun občin;
3. ZZZS in ZPIZ;
4. druga javna sredstva za opravljanje javne službe (na primer takse, pristojbine, koncesnine, RTV-prispevek);
5. sredstva od prodaje blaga in storitev na trgu;
6. nejavna sredstva za opravljanje javne službe;
7. sredstva prejetih donacij;
8. sredstva EU ali drugih mednarodnih virov, vključno s sredstvi sofinanciranja iz državnega proračuna;
9. sredstva ZZZS za zdravnike pripravnike in specializante, zdravstvene delavce pripravnike, zdravstvene sodelavce pripravnike;
10. sredstva iz sistema javnih del;
11. sredstva raziskovalnih projektov in programov ter sredstva za projekte in programe, namenjene za internacionalizacijo in kakovost v izobraževanju in znanosti;
12. sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, št. 17/14, in 14/15 – ZUUJFO), ne glede na vir, iz katerega se financirajo njihove plače.

Kadrovski načrt za leti 2020 in 2021 morajo pripraviti tako, da se:

* določi dovoljeno število zaposlenih, ki se financirajo iz 1., 2., 3. in 4. točke prejšnjega odstavka, pri čemer to število ne sme presegati dovoljenega števila zaposlenih iz teh virov, kot je določeno v kadrovskih načrtih za leto 2019;
* oceni število zaposlenih, ki se financirajo iz 5., 6., 7., 8., 9., 10., 11. in 12. točke prvega odstavka tega člena.

Dovoljeno število zaposlenih v letu 2020 in 2021 se v kadrovskem načrtu posrednega uporabnika proračuna države lahko poveča:

* zaradi utemeljenih razlogov, povezanih s povečanim obsegom dela in zagotavljanjem nemotenega izvajanja dejavnosti, vendar le v okviru zagotovljenih sredstev za stroške dela;
* če gre za zaposlitev oseb, ki opravljajo delo pri zunanjem izvajalcu, ki opravlja dejavnost, ali storitev za proračunskega uporabnika in je ta dejavnost ali storitev trajne narave.

Če se plače zaposlenih pri posrednem uporabniku proračuna države financirajo iz sredstev od prodaje blaga in storitev na trgu, morajo tudi tisti posredni uporabniki proračuna države, ki niso zavezani po Zakonu o preglednosti finančnih odnosov in ločenem evidentiranju različnih dejavnosti (Uradni list RS, št. 33/11), zagotoviti ločeno računovodsko spremljanje dejavnosti na podlagi objektivno določenih sodil.

Posredni uporabnik proračuna države mora spremljati realizacijo kadrovskega načrta v skladu z metodologijo za spremljanje izvajanja kadrovskega načrta, ki jo določi vlada.

Način za pripravo in način spremljanja kadrovskega načrta za 2020 in 2021 je predpisan v Uredbi o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2020 in 2021 ( nadaljevanju: Uredba)[[5]](#footnote-5). Kadrovski načrt se pripravi skladno s Prilogo 1 Uredbe in tako, da se navede tudi število zaposlenih 1. januarja posameznega leta in načrtovano število zaposlenih 1. januarja naslednjega leta.

Posredni uporabniki proračuna spremljajo izvajanje kadrovskega načrta glede na dovoljeno in ocenjeno število zaposlenih, ter najpozneje do 18. dne v mesecu poročajo o stanju števila zaposlenih na 1. januar, 1. april, 1. julij in 1. oktober v informacijski sistem za pošiljanje in analizo podatkov o plačah, drugih izplačilih in številu zaposlenih v javnem sektorju (ISPAP).

Uredba o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2020 in 2021 v 4. členu določa:

(1) V izvajanje kadrovskih načrtov spadajo:

1. zaposleni za nedoločen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje;

2. zaposleni za določen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje;

3. delovna mesta zaposlenih, napotenih v mednarodne civilne misije, mednarodne organizacije, druge organizacije in organe Evropske unije.

(2) Število zaposlenih iz 1. in 2. točke prejšnjega odstavka se na polni delovni čas izračuna tako, da se delovni čas več zaposlenih, ki delajo krajši delovni čas, sešteva do polnega delovnega časa.

(3) Če se posamezni zaposleni financirajo iz različnih virov financiranja, se v izvajanju kadrovskih načrtov njihova zaposlitev prikaže v deležih.

(4) V izvajanje kadrovskih načrtov ne spadajo:

1. zaposleni za nedoločen čas za popolnitev do polnega delovnega časa zaposlenega, ki delajo krajši delovni čas od polnega na podlagi predpisov o pokojninskem in invalidskem zavarovanju;

2. zaposleni za določen čas, ki nadomeščajo začasno odsotne zaposlene in se sredstva za njihova nadomestila plač ne zagotavljajo iz sredstev uporabnika proračuna za čas:

a) odsotnosti na podlagi predpisov, ki urejajo starševsko varstvo;

b) bolniške odsotnosti, daljše od 30 delovnih dni.

**2. Kadrovski načrt Fakultete za gradbeništvo in geodezijo za leto 2020**

Fakulteta za gradbeništvo je pojasnila, da je Kadrovski načrt Fakultete za gradbeništvo in geodezijo za leto 2020 del Skupnega Kadrovskega načrta Univerze v Ljubljani[[6]](#footnote-6). Univerza v Ljubljani pripravi Skupni Kadrovski načrt na podlagi zbranih Kadrovskih načrtov posameznih članic univerze. Članice pripravijo svoj Kadrovski načrt tako, da na rektorat posredujejo izpolnjeno šablono za pripravo Kadrovskega načrta, v šablono zapišejo vse spremembe, ki jih pričakujejo v letu, za katero je pripravljen kadrovski načrt[[7]](#footnote-7). Spremembe, ki jih članica pričakuje so ocena, zato je možno pričakovati tudi druge spremembe, ki jih na članici niso predvideli v letu, za katero se pripravlja Kadrovski načrt in je sama realizacija lahko drugačna kot je bilo načrtovano. Soglasje za Program dela Univerze v Ljubljani pridobijo na ravni Univerze v Ljubljani in ne na ravni članice, zato se na ravni članice ne pripravijo Kadrovski načrti članice v obliki kot je pripravljen v Programu dela, a so spremembe, ki jih članica načrtuje za posamezno leto, upoštevane.

Ministrstvo za izobraževanje, znanost in šport je podalo soglasje k Letnemu programu dela Univerze v Ljubljani za leto 2020, z dne 21. 4. 2020 (Sklep, številka 410 - 35/2019/75).

Iz Letnega poročila Univerze v Ljubljani 2020 izhaja da Univerza v Ljubljani izvaja poleg javne službe tudi tržno dejavnost (Odlok o preoblikovanju in Statut Univerze v Ljubljani). Članice Univerze v Ljubljani na podlagi te opredelitve razvrščajo tudi prihodke, pridobljene iz opravljanja teh dejavnosti. Pri razmejevanju odhodkov na tiste, ki se nanašajo na javno službo in tiste, ki se nanašajo na prodajo blaga in storitev na trg, upoštevajo načelo, da je treba ob nastanku poslovnega dogodka določiti za kakšno vrsto dejavnosti gre. Za stroške oziroma odhodke, za katere iz dokumentacije ni razvidno na katero vrsto dejavnosti se nanašajo, pa uporabijo ustrezno sodilo za razmejitev odhodkov na javno službo in tržno dejavnost, pri tem pa uporabljajo različna sodila v odvisnosti od vrste stroška: površina, ure opravljenega dela, število uporabnikov, razmerje med prihodki, doseženimi pri opravljanju posamezne vrste dejavnosti ipd.

Kadrovski načrt Fakultete za gradbeništvo in geodezijo za leto 2020 in 2021 po virih financiranja (metodologija po Zakonu o izvrševanju proračunov, v FTE), ki je bil posredovan na Univerzo v Ljubljani in je vključen v Skupni Kadrovski načrt Univerze v Ljubljani (skupni Kadrovski načrt Univerze v Ljubljani je v opombi 6):

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **KADROVSKI NAČRT 2019** | | | **KADROVSKI NAČRT 2020** | | | | **KADROVSKI NAČRT 2021** | | |
| **Vir financiranja** | **Število zaposlenih 1. 1. 2019 – poročanje v ISPAP** | **Načrt 1.1.2020** | **Število zaposlenih**  **1. 1. 2020 – poročanje v ISPAP** | | **Načrtovane**  **spremembe** | **Načrt 1. 1. 2021** | **Realizacija KN2020**  **1. 1. 2021 – poročanje v ISPAP** | | **Načrtovane spremembe** | **Načrt 1. 1. 2022** |
| 1. Državni proračun | 131,76 | 136,2 | 130,91 | | 2,8 | 133,71 | 130,46 | | 5,90 | 136,36 |
| 2. Proračun občin | 0 | 0 | 0 | | 0 | 0 | 0 | | 0 | 0 |
| 3. ZZZS in ZPIZ | 0 | 0 | 0 | | 0 | 0 | 0 | | 0 | 0 |
| 4. Druga javna sredstva za opravljanje javne službe (npr. takse, pristojbine, koncesnine, RTV-prispevek) | 0 | 0 | 0 | | 0 | 0 | 0 | | 0 | 0 |
| 5. Sredstva od prodaje blaga in storitev na trgu | 9,03 | 10,83 | 9,22 | | -0,5 | 8,72 | 10,12 | | 0 | 10,12 |
| 6. Nejavna sredstva za opravljanje javne službe | 0 | 0 | 0 | | 0 |  | 0 | | 0 | 0 |
| 7. Sredstva prejetih donacij | 0 | 0 | 0 | | 0 | 0 | 0 | | 0 | 0 |
| 8. Sredstva Evropske unije ali drugih mednarodnih virov skupaj s sredstvi sofinanciranja iz državnega proračuna | 20,34 | 17,84 | 14,91 | | -1,9 | 13,01 | 13,88 | | 6 | 19,88 |
| 9. Sredstva proračuna za zaposlene iz prvega, drugega in tretjega odstavka 25. člena Zakona o zdravniški službi (UradnilistRS,št.72/06–upb,15/08–ZPacP,58/08,107/10–ZPPKZ,40/12–ZUJF,88/16–ZdZPZD, 40/17, 64/17 – ZZDej-K, 49/18 in 66/19) | 0 | 0 | 0 | | 0 | 0 | 0 | | 0 | 0 |
| 10. Sredstva iz sistema javnih del | 0 | 0 | 0 | | 0 | 0 | 0 | | 0 | 0 |
| 11. Sredstva raziskovalnih projektov  in programov ter sredstva za projekte in programe, namenjene za internacionalizacijo in kakovost v izobraževanju in znanosti | 41,71 | 42,72 | 46,5 | | 4,2 | 50,7 | 47,19 | | 8,6 | 55,79 |
| **Skupno število vseh zaposlenih**  **od 1. do 11.** | **202,85** | **207,59** | **201,54** | | **4,6** | **206,14** | **201,65** | | **20,50** | **222,15** |
| Skupno število zaposlenih pod točkami od 1. do 4. | 131,76 | 136,2 | 130,91 | | 2,8 | 133,71 | 130,46 | | 5,90 | 136,36 |
| Skupno število zaposlenih pod točkami od 5. do 11. | 71,09 | 71,39 | 70,63 | | 1,8 | 72,43 | 71,19 | | 14,60 | 85,79 |

Fakulteta za gradbeništvo in geodezijo je pojasnila, da se zaposlitve financirajo iz državnega proračuna, sredstev od prodaje blaga in storitev na trgu, sredstev EU ali drugih mednarodnih virov skupaj s sredstvi sofinanciranja iz državnega proračuna in sredstev raziskovalnih projektov in programov ter sredstev za projekte in programe, namenjenih za internacionalizacijo in kakovost v izobraževanju in znanosti.

Glede sodil, uporabljanih za razmejevanje prihodkov na dejavnost javne službe ter dejavnost prodaje blaga in storitev, je Fakulteta za gradbeništvo in geodezijo pojasnila, da svojo dejavnost razvršča v opravljanje javne službe (redni dodiplomski študij, podiplomski študij, izredne diplomski študij, knjižnično dejavnost, znanstveno in raziskovalno dejavnost) ter dejavnost prodaje blaga in storitev na trgu.

Viri financiranja se skladno z dejavnostjo, ki je opredeljena s Statutom Univerze v Ljubljani ločujejo na:

- nacionalni program visokega šolstva in nacionalni program znanstveno raziskovalnega programa, ki se financirata iz proračuna Republike Slovenije,

- raziskovalni projekti, ki se financirajo iz proračuna EU,

- ostalo dejavnost javne službe, ki se financira iz drugih virov, in sicer:

- šolnin in drugih prispevkov za študij,

- plačil za opravljene storitve,

- donacij, dediščin in daril,

- drugih nacionalnih in mednarodnih virov,

- prodaja blaga in storitev na trgu.

Fakulteta za gradbeništvo in geodezijo pri ugotavljanju prihodkov in odhodkov obračunskega obdobja upošteva načelo nastanka poslovnega dogodka, pri členitvi stroškov, odhodkov in prihodkov na posamezne vrste pa pravila iz Slovenskih računovodskih standardov, Pravilnika o računovodstvu in Pravilnika o enotnem kontnem načrtu. Spremljanje prihodkov na Fakulteti za gradbeništvo in geodezijo je urejeno tako, da se lahko ugotavljajo prihodki po vrstah in namenih, iz evidenc in na podlagi sodil pa je mogoče za vsako dejavnost ugotoviti nastale stroške in rezultat obravnavanega obdobja.

### ****2. 1. Spremljanje izvajanja kadrovskega načrta****

Podatki o spremljanju izvajanja kadrovskega načrta za leto 2020 po dejanskem številu zaposlenih:

|  |  |  |  |  |  |  |
| --- | --- | --- | --- | --- | --- | --- |
| Stanje na dan | Redno+dopol.1 do 1,2 FTE | Redno 1 FTE | Krajši del. čas do 1 FTE | dopol. do 0,2 FTE | Nadomeščanje | Skupaj |
| 1. 1. 2020 | 80 | 80 | 12 | 100 |  | 206 |
| 1. 4. 2020 | 80 | 96 | 12 | 17 |  | 205 |
| 1. 7. 2020 | 78 | 98 | 11 | 18 |  | 205 |
| 1. 10. 2020 | 79 | 104 | 11 | 18 | 1 | 213 |
| 1. 1. 2021 | 79 | 100 | 13 | 18 | 1 | 211 |

V ISPAP (AJPES) poročani podatki o stanju številu zaposlenih po virih financiranja:

a) Podatki Fakultete za gradbeništvo in geodezijo:

|  |  |  |  |  |  |
| --- | --- | --- | --- | --- | --- |
| Stanje na dan | MIZŠ | EU sredstva | Trg | ARRS, MR | Skupaj |
| 1. 1. 2020 | 130,91 | 14,91 | 9,22 | 46,5 | 201,54 |
| 1. 4. 2020 | 128,97 | 16,61 | 8,47 | 42,8 | 196,85 |
| 1. 7. 2020 | 131,31 | 15,44 | 11,26 | 40,26 | 198,27 |
| 1. 10. 2020 | 132,06 | 14,52 | 7,54 | 48,47 | 202,59 |
| 1. 1. 2021 | 130,46 | 13,88 | 10,12 | 47,19 | 201,65 |

b) Podatki Ministrstva za javno upravo (ISPAP, Kadrovski načrti)[[8]](#footnote-8):

|  |  |
| --- | --- |
| Stanje na dan | Skupaj |
| 1. 1. 2020 | 201,54 |
| 1. 4. 2020 | 196,85 |
| 1. 7. 2020 | 198,27 |
| 1. 10. 2020 | 202,59 |
| 1. 1. 2021 | 201,65 |

**2. 2. Ugotovitve inšpektorice**

Inšpektorica ugotavlja:

- da je Fakultete za gradbeništvo in geodezijo članica Univerze v Ljubljani,

- da je Kadrovski načrt Fakultete za gradbeništvo in geodezijo za leto 2020 del Skupnega Kadrovskega načrta Univerze v Ljubljani, le -ta pa je del Letnega programa dela Univerze v Ljubljani za leto 2020,

- da je Ministrstvo za izobraževanje znanost in šport dalo soglasje k Letnemu programu dela Univerze v Ljubljani za leto 2020, katerega del sta tudi Finančni načrt in Kadrovski načrt (sklep, številka 410-35/2019/75 z dne 21. 4. 2020),

- da je bilo v Kadrovskem načrtu Fakultete za gradbeništvo in geodezijo za leto 2020 na dan 1. 1. 2021 predvideno/načrtovano število zaposlenih 206,14, na dan 1 .1. 2021 pa je bilo število zaposlenih 201,65, kar je v okviru načrtovanega števila zaposlenih,

- da je Fakulteta za gradbeništvo in geodezijo v letu 2020 v ISPAP (AJPES) poročala o stanju števila zaposlenih na dan 1. januar, 1. april, 1. julij, 1. oktober 2020 in 1. januar 2021.

**III. Ugotovitve inšpektorice**

Inšpektorica ni ugotovila nepravilnosti pri pripravi in izvajanju Kadrovskega načrta Fakultete za gradbeništvo in geodezijo za leto 2020. Fakulteta za gradbeništvo in geodezijo je na Univerzo v Ljubljani posredovala kadrovski načrt za leto 2020, katerega je Univerza v Ljubljani vključila v skupni kadrovski načrt Univerze v Ljubljani. Kadrovski načrt Fakultete za gradbeništvo in geodezijo za leto 2020 je bil pripravljen v skladu z zakonodajo, glede na vire financiranja je vseboval načrtovano in ocenjeno število zaposlenih. Ker se plače zaposlenih financirajo tudi iz tržne dejavnosti, so na Fakulteti za gradbeništvo in geodezijo vodili ločeno računovodsko spremljanje dejavnosti na podlagi objektivno določenih sodil. Spremljali so realizacijo kadrovskega načrta in v sistem ISPAP poročali stanje števila zaposlenih na dan 1. januar, 1. april, 1. julij, 1. oktober 2020 in 1. januar 2021. Glede na podatke je Fakulteta za gradbeništvo in geodezijo 1. 1. 2020 in 1. 1. 2021 pri realizaciji kadrovskega načrta po predpisani metodologiji (izračun števila zaposlenih na polni delovni čas) ostala v okviru načrtovanega števila zaposlenih.

# Pouk o pravnem sredstvu

Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti. O ugovoru bo odločil minister za javno upravo.

Na podlagi 23. člena Zakona o upravnih taksah za ugovor ni treba plačati upravne takse.

|  |  |  |
| --- | --- | --- |
|  | Mihelca Gajšek, univ. dipl. prav.,  inšpektorica višja svetnica  inšpektorica za sistem javnih uslužbencev |  |

Poslano:

|  |
| --- |
| 1. Fakulteta za gradbeništvo in geodezijo, dekanja █,   Jamova cesta 2, 1000 Ljubljana, osebno   1. Univerza v Ljubljani, Kongresni trg 12, 1000 Ljubljana: [rektorat@uni-lj.si](mailto:rektorat@uni-lj.si) 2. Ministrstvo za izobraževanje, znanost in šport: [gp.mizs@gov.si](mailto:gp.mizs@gov.si) 3. Ministrstvo za javno upravo, kabinet ministra, na : [gp.mju@gov.si](mailto:gp.mju@gov.si) |
|  |

1. Uradni list RS, številka 75/19, 61/20 – ZDLGPE, 133/20 in 174/20 – ZIPRS2122. [↑](#footnote-ref-1)
2. Statut Univerze v Ljubljani, Uradni list RS, številka 4/17 s spremembami. [↑](#footnote-ref-2)
3. Univerza v Ljubljani je avtonomni izobraževalni, znanstvenoraziskovalni in umetniški visokošolski zavod s posebnim položajem. [↑](#footnote-ref-3)
4. Vpogled v Poslovni register Slovenije. [↑](#footnote-ref-4)
5. Uradni list RS, številka 3/20. [↑](#footnote-ref-5)
6. Program dela Univerze v Ljubljani 2020, stran 37, Preglednica 3: Kadrovski načrt Univerze v Ljubljani po virih financiranja (metodologija po Zakonu o izvrševanju proračuna, v FTE)

   |  |  |  |
   | --- | --- | --- |
   | **Vir financiranja** | **Realizacija**  **(ocena)**  **1. 1. 2020** | **Načrt**  **1. 1. 2021** |
   | 1. Državni proračun | 4.211,73 | 4.264,63 |
   | 2. Proračun občin | 0 | 0 |
   | 3. ZZZS in ZPIZ | 0 | 0 |
   | 4. Druga javna sredstva za opravljanje javne službe (npr. takse, pristojbine, koncesnine, RTV-prispevek) | 23,00 | 25,00 |
   | 5. Sredstva od prodaje blaga in storitev na trgu | 345,50 | 371,65 |
   | 6. Nejavna sredstva za opravljanje javne službe | 228,00 | 252,5 |
   | 7. Sredstva prejetih donacij | 0,90 | 0,90 |
   | 8. Sredstva Evropske unije ali drugih mednarodnih virov skupaj s sredstvi sofinanciranja iz državnega proračuna | 484,45 | 614,36 |
   | 9. Sredstva proračuna za zaposlene iz prvega, drugega in tretjega odstavka 25. člena Zakona o zdravniški službi (UradnilistRS,št.72/06–upb,15/08–ZPacP,58/08,107/10–ZPPKZ,40/12–ZUJF,88/16–ZdZPZD, 40/17, 64/17 – ZZDej-K, 49/18 in 66/19) | 168,30 | 168,30 |
   | 10. Sredstva iz sistema javnih del | 0 | 0 |
   | 11. Sredstva raziskovalnih projektov in programov ter sredstva za projekte in programe, namenjene za internacionalizacijo in kakovost v izobraževanju in znanosti | 795,24 | 924,85 |
   | 12. Sredstva za zaposlene na podlagi Zakona o ukrepih za odpravo posledic žleda | 0 | 0 |
   | Skupno število vseh zaposlenih od 1. do 12. | 6.258,27 | 6.622,19 |
   | Skupno število zaposlenih pod točkami od 1. do 4. | 4.235,88 | 4.289,63 |
   | Skupno število zaposlenih pod točkami od 5. do 12. | 2.022,39 | 2.332,56 |

   Letno poročilo Univerze v Ljubljani 2020, stran 59, Preglednica 14: Realizacija kadrovskega načrta v FTE po virih poročanja (metodologija po Zakonu o izvrševanju proračuna)

   |  |  |  |  |
   | --- | --- | --- | --- |
   | **Vir financiranja** | **Realizacija**  **1. 1. 2020** | **Načrt**  **1. 1. 2021** | **Realizacija**  **1. 1. 2021** |
   | 1. Državni proračun | 4.141,17 | 4.264,63 | 4.251,11 |
   | 2. Proračun občin | 0 | 0 | 0 |
   | 3. ZZZS in ZPIZ | 1,5 | 0 | 0 |
   | 4. Druga javna sredstva za opravljanje javne službe (npr. takse, pristojbine, koncesnine, RTV-prispevek) | 19,9 | 25 | 0 |
   | 5. Sredstva od prodaje blaga in storitev na trgu | 295,37 | 371,65 | 327,35 |
   | 6. Nejavna sredstva za opravljanje javne službe | 167,91 | 252,5 | 190,91 |
   | 7. Sredstva prejetih donacij | 0 | 0,9 | 0 |
   | 8. Sredstva Evropske unije ali drugih mednarodnih virov skupaj s sredstvi sofinanciranja iz državnega proračuna | 347,84 | 614,36 | 321,51 |
   | 9. Sredstva proračuna za zaposlene iz prvega, drugega in tretjega odstavka 25. člena Zakona o zdravniški službi (UradnilistRS,št.72/06–upb,15/08–ZPacP,58/08,107/10–ZPPKZ,40/12–ZUJF,88/16–ZdZPZD, 40/17, 64/17 – ZZDej-K, 49/18 in 66/19) | 237,38 | 168,30 | 0 |
   | 10. Sredstva iz sistema javnih del | 0 | 0 | 0 |
   | 11. Sredstva raziskovalnih projektov in programov ter sredstva za projekte in programe, namenjene za internacionalizacijo in kakovost v izobraževanju in znanosti | 718,03 | 924,85 | 1.032,15 |
   | Skupno število vseh zaposlenih od 1. do 11. | 5.929,10 | 6.622,19 | 6.123,03 |
   | Skupno število zaposlenih pod točkami od 1. do 4. | 4.162,57 | 4.289,63 | 4.251,11 |
   | Skupno število zaposlenih pod točkami od 5. do 11. | 1.766,53 | 2.332,56 | 1.871,92 |

   [↑](#footnote-ref-6)
7. Priloga je dokument Obrazložitev kadrovskega načrta Fakultete za gradbeništvo in geodezijo za leto 2020, številka 102-3/2019-1 z dne 21. 10. 2019, poslana na Univerzo v Ljubljani. [↑](#footnote-ref-7)
8. Podatki prejeti po e-pošti dne 16. 4. 2021. [↑](#footnote-ref-8)